**Alizée Jacotey** (\* 21. august 1984, Ajaccio, Korzika, Francúzsko) je francúzska popová speváčka. Jej otec je výpočtový technik a jej matka je obchodníčka. Meno, pod ktorým vystupuje, *Alizée*, je ženská forma  *L'Alizé* (po slovensky pasát).

Životopis
---------

Alizée sa od detstva aktívne venovala tancu a vo veku pätnástich rokov (rok 1999) vystúpila v televíznej show pre talenty (*Graines de Star*) na francúzskej TV stanici, kde pôvodne chcela ukázať tanečné vystúpenie. No kategória tanec bola v tejto show vyhradená iba pre skupiny, a preto sa Alizée zúčastnila na hudobnej súťaži, na ktorej nakoniec dokázala získať ocenenie pre najnádejnejšiu mladú hudobnú hviezdu.

Jej víťazné vystúpenie si všimla speváčka Mylène Farmer spolu s Laurentom Boutonnatom, ktorí hľadali mladú a neopozeranú speváčku na zúčastnenie sa v ich novom projekte. Títo dvaja s Alizée začali spolupracovať a ich práca vyústila do vydania albumu *Gourmandises* (28. novembra 2000), ktorý vo Francúzsku zbieral veľké úspechy. 18. marca 2003 Alizée vydala svoj druhý album, *Mes Courants Électriques*, ktorý bol síce úspešný, ale nie tak ako prvý album. *Mes Courants Électriques* bol nasledovaný DVD albumom, na ktorom Alizée vystupovala na koncertoch po Francúzsku. 3. decembra 2007 vydala 3. album *Psychédélices*. Po vydaní nového albumu dňa 21. januára 2008 vyšiel singel Mademoiselle Juliette, ktorý bude nasledovaný singlom Fifty Sixty. V marci 2008 Alizée navštívila Mexiko, aby propagovala svoj nový album *Psychédélices*. O pár mesiacov na to uskutočnila svoje druhé turné "Psychédélices World Tour" ktoré sa začalo v Rusku, pokračovalo v Mexiku a malo skončiť v Paríži. Po problémoch so svojim manažérom Alizée však najskôr koncert v Paríži presunula a nakoniec zrušila.

29. marca 2010 oficiálne vyšiel jej nový album *Une Enfant du Siècle.* Keďže aj vďaka médiám, pre ktoré bol album veľmi "špeciálny", nedosiahol úspech, sa Alizée podľa zatiaľ nepotvrdených informácií vracia k pôvodnému štýlu hudby (ako jej prvé dva albumy). Nový album by mal byť hotový v roku 2012.

Osobný život
------------

Alizée žila 9 rokov s francúzskym spevákom Jérémym Châtelainom (\* 19. októbra 1984) a má s ním jedno dieťa – dcéru Annily (\*29. apríla 2005).

Jérémy a Alizée sa rozviedli začiatkom roku 2012. Počas nakrúcania *Danse avec les stars* na jeseň 2013 sa Alizée stretla s Grégoire Lyonnetom, ktorého si vzala 18. júna 2016 a má s ním druhú dcéru - Maggy (\*24. novembra 2019).

Albumy
------

| **Rok vydania** | **Názov albumu** | **Piesne** |
| --- | --- | --- |
| 2000 | *Gourmandises* | „Moi… Lolita"„Lui Ou Toi"„L'Alizé"„J.B.G."„Mon Maquis"„Parler Tout Bas"„Veni, Vedi, Vici"„Abracadabra"„Gourmandises"„À Quoi Rêve Une Jeune Fille" |
| 2003 | *Mes Courants Électriques* | „J'en ai marre!"„A contre-courant"„Toc de mac"„Amélie m'a dit"„C'est trop tard"„Tempête"„J'ai pas vingt ans!"„Hey ! Amigo !"„L'e-mail a des ailes"„Youpidou"„Cœur déjà pris" |
| 2004 | *Alizée En Concert* | „Intralizée"„L'Alizé"„Hey ! Amigo !"„Toc de mac"„J'en ai marre !"„Lui ou toi"„Gourmandises"„Mon maquis"„J.B.G."„Moi… Lolita"„Amélie m'a dit"„Parler tout bas"„C'est trop tard"„Youpidou"„Tempête"„A contre-courant"
„J'ai pas vingt ans!" |
| 2007 | *Psychédélices* | „Mademoiselle Juliette"„Fifty sixty"„Mon taxi driver"„Jamais plus"„Psychédélices"„Décollage"„Par les paupières"„Lilly town"„Lonely list"„Idéaliser"„L’effet" |
| 2010 | *Une Enfant du Siècle* | „Eden, Eden"„Grand Central"„Limelight"„La Candida"„Les Collines (Never Leave You)"„14 Décembre"„A cœur fendre"„Factory Girl"„Une Fille difficile"„Mes Fantômes" |
| 2013 | *5* | „À cause de l'automne"„10 ans"„Je veux bien"„Mon chevalier"4„Le dernier souffle"„Boxing club"„Jeune fille"„La guerre en dentelle"„Si tu es un homme"„Happy end"„Dans mon sac" |
| 2014 | *Blonde* | „Blonde"
„K. O."
„Alcaline"
„Seulement pour te plaire"
„L'amour renfort"
„Bi"
„Mon planeur"
„Ce qui tue l'amour"
„Tweet"
„Charles est stone"
„Mylène Farmer"
„Plus de bye-bye" |

Psychédélices World Tour
------------------------

Psychédélices World Tour je v poradí druhým turné francúzskej popovej speváčky Alizée. Turné poslúžilo na podporu jej tretieho albumu *Psychédélices*. Turné sa začalo 18. mája 2008 (Rusko, Moskva – Operetta Theatre). Turné ďalej pokračovalo v Mexiku 17. a 18. júna v Mexiko City – Auditorio Nacional a postupne v ďalších mestách Mexika: Guadalajara – Auditorio Telmex, Puebla – Auditorio Siglo XXI, Monterrey – Arena Monterrey. Turné malo skončiť v Paríži; jej koncert bol naplánovaný na október 2008, ktorý bol ale preložený. Jej očakávaný koncert v Paríži presunutý z októbra 2008 na 28. marca 2009 bol ale kvôli problémom s manažérom Alizée zrušený (dôvody zrušenia Alizée vysvetlila v krátkom liste umiestnenom na jej oficiálnej MySpace stránke).

Psychédélices World Tour Track list
-----------------------------------

* Rusko Track List

1. *Psychédélices* Intro
2. „Lilly Town"
3. „Fifty-Sixty"
4. „Mon Taxi Driver"
5. „Idéaliser"
6. „Par Les Paupières"
7. „Moi... Lolita"
8. „Hey! Amigo!"
9. „Jamais Plus"
10. „J'en ai marre!"
11. „The Sound of Silence"
12. „L'Effet"
13. „Amélie M'a Dit"
14. „Lonely List"
15. „L'Alizé"
16. „99 Red Balloons"
17. „J'ai pas vingt ans!"
18. „Décollage"
19. „Mademoiselle Juliette"
20. „Psychédélices"
21. „Fifty-Sixty" (opakovanie)

* Mexiko Track List

1. *Psychédélices* Intro
2. „Lilly Town"
3. „Mademoiselle Juliette"
4. „Mon Taxi Driver"
5. „J'en ai marre!"
6. „Jamais Plus"
7. „Moi... Lolita"
8. „Par Les Paupières"
9. „Fifty-Sixty"
10. „Lonely List"
11. „J'ai pas vingt ans!"
12. „The Sound of Silence"
13. „L'Effet"
14. „La Isla Bonita"
15. „Hey! Amigo!"
16. „Décollage"
17. „Psychédélices"
18. „J'en ai marre!" (opakovanie)

Iné projekty
------------

Commons
* Spolupracuj na Commons Commons ponúka multimediálne súbory na tému **Alizée**

Externé odkazy
--------------

* alizee-officiel.com
* Alizée - YouTube
* Alizée - Facebook
* Alizée - Instagram

Autoritné údaje: * BnF: 14034172f
* GND: 135238951
* ISNI: 0000 0003 8163 2570
* NK ČR: xx0131406
* VIAF: 261756176